બે વર્ષ બાદ હું મારાં માસીને ઘેર કોઈક પ્રસંગે મુંબઈ ગયો. માસીના ઘરમાં માસા-માસી તથા માસીનાં દિયર-દેરાણી – એમ ચાર જણ રહેતાં હતાં. માસાને કોઈ બાળક હતું નહિ. દિયર-દેરાણી, કિરીટભાઈ અને મંજરીનાં હમણાં છ મહિના પહેલાં જ લગ્ન થયાં હતાં. માસીને ત્યાં પ્રસંગ પતી ગયા પછી હું ચારેક દિવસ ત્યાં રોકાયો. આ દિવસોમાં મારે કિરીટભાઈ અને મંજરીબેન સાથે સારો ઘરોબો થઈ ગયો. બીજા મહેમાનો વિખરાયા પછી, ઘરમાં અમે બધા એકલા પડ્યા. એક સાંજે માસા તથા કિરીટભાઈ બહાર કંઈક કામે ગયા હતા. ઘરમાં હું, માસી અને મંજરી હતાં. અમે બહાર નેશનલ પાર્કમાં ફરવા જવાનું વિચાર્યું અને નીકળી પડ્યાં.